**Szempontok a közösségi szolgálatot záró beszámoló elkészítéséhez**

Kedves diákok!

A közösségi szolgálat zárásaként készítsetek egy beszámolót az általatok végzett tevékenységekről! A beszámoló különböző módokon készíthetitek el: lehet írásban (nyomtatva 1min. 1 A4 oldal 12-es betűméret), ppt, melyet szóban prezentáltok, esetleg videofilm, stb. Az elkészített anyagot osztályfőnöki órán kell bemutatnotok, majd az igazolólappal és a közösségi szolgálati naplóval együtt az osztályfőnöknél kell leadnotok.

Kérünk benneteket, hogy a beszámolóban a következő szempontokat tárgyaljátok:

* Az iskola által felkínált közösségi szolgálati lehetőségek közül miért éppen ezt/ezeket a területeket, ill. szervezeteket választottad?
* A közösségi szolgálat megkezdése előtt részt vettél-e felkészítő/érzékenyítő foglalkozáson, ha igen, milyen jellegű volt az?
* Ismertesd a konkrét tevékenységet, amelyet végeztél! Lehetőleg illusztráld a beszámolódat fotóval, videofilmmel, stb.
* Milyen elképzelésekkel kezdted el a szolgálatot? Milyen pozitív, esetleg negatív élményben volt részed a szolgálat teljesítése során?
* Hogy látod: megváltoztál valamiben a közösségi szolgálat teljesítése során? Ha igen, miben?
* Szerinted milyen tudást adott neked a közösségi szolgálat? Fejlődtek bizonyos készségeid, képességeid, pl. felelősségérzet, önállóság, empátia, stb. Érzékenyebbé váltál-e a téged körülvevő világ problémái iránt?
* Befolyásolja a közösségi szolgálat a pályaválasztásodat?
* Mit tanácsolnál azoknak a diáktársaidnak, akik még nem kezdték el a szolgálatot?